केरी-सत्तरीः सम्राट क्लब आंतराष्ट्रीय राज्य 1 आनी यजमान सम्राट क्लब केरी सत्तरी वतीन शेनवार ता. 25 जून 2022 दिसा सांजच्या 4 ते 7. 30 मजगतीं भारतीय शास्त्रीय संगीताचेर कार्यशाळा आयोजीत केल्या. ही कार्यशाळा सांखळे हांगा शिवस्मृती खेडेकर सभाघरांत जातली.
 कार्यशाळेंत मुंबय हांगचे नामनेचे गायक डॉ. अतिंद्र सरवाडीकर हांचें मार्गदर्शन करतले.
 डॉ. अतींद्र सरवाडीकर हे एक बरे गायक कलाकार जावन आसा. प्रत्यक्षांत माचयेर कार्यावळी सादर करपा वांगडाच ते संगीत रचणूच, लेखक, काव्य, संशोधकूय म्हणून फामाद आसात. ते पेटी वादक पद्मविभूषण डॉ. प्रभा अत्रे हांचे शिश्य. राष्ट्रीय आनी आंरराष्ट्रीय पांवड्यार तांकां खूबशे पुरस्कार फावो जाल्यात.
 डॉ. अतींद्र सरवडिकर हे गायन सादरीकरण, रियाज पद्दत, माय्क पळोवप, राग बंदिश गायन, स्वताच्या आवाजाची तांक वळखप, स्टुडिओ रेकॉर्डिंगा खातीर तयारी, तशेंच गितांची तयारी अश्या खूबश्या विशयाचेर ते मार्गदर्शन करतले.
 कार्यशाळेंत वांटेकार जावपा खातीर सुवातो मर्यादीत आसात. पयलीं नांव नोंद करप्याक पयलो प्रवेश मेळटलो. नांव नोंद करपा खातीर 9145680521, 9552592840 वा 97649556763 ह्या क्रमांकांचेर संपर्क करचो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 